S-53/2008

Málið þetta er höfðað með ákæru lögreglustjórans á Suðurnesjum, útgefinni í dag, á hendur ákærða, J-x-x J-x-x M-x-x, breskum ríkisborgara, 000000 0000 Burley Road, Anfield, Liverpool, Englandi

,,fyrir fjársvik, með því að hafa á tímabilinu 16. september 2005 til 13. janúar 2008 svikið út í 13 skipti farmiða að andvirði alls kr. 1.447.060,- hjá flugfélaginu Icelandair ehf., Reykjavíkurflugvelli, með því að láta skuldfæra heimildarlaust andvirði farmiðanna rafrænt á heimasíðu þess á veraldarvefnum á greiðslukortareikninga annars fólks, en ákærði hafði komist yfir nöfn þess og númer reikninga af greiðslukvittunum, og flaug ákærði með flugfélaginu hverja flugleið fyrir þá fjárhæð sem tilgreind er:

Tími fjársvika Flugleið Fjárhæð í erlendri mynt Krónur

16. sept. 2005 London-Keflavík- GBP 1143,20 140.000

London

20. sept. 2005 London-Keflavík- GBP 716 88.100

London

6. des. 2005 London-Keflavík- GBP 618,80 76.000

London

9. ágúst 2006 Breyting á farmiða DKK 1000 12.500

9. ágúst 2006 Kef-Kaupm.höfn- USD 1814,84 114.000

Bergen-Keflavík

4. sept. 2006 London-Keflavík- GBP 532,50 65.800

London

25. sept. 2006 Manchester-Keflavík- 97.560

Manchester

3. des. 2006 Arlanda-Keflavík- 156.300

Manchester

3. des. 2006 Kaupmannahöfn-Bergen 75.140

18. des. 2006 Glasgow-London- 183.460

Keflavík-London-Glasgow

26. okt. 2007 Keflavík- USD 1839 115.500

Manchester

9. nóv. 2007 Arlanda-Keflavík- GBP 612,90 75.400

Manchester

19. nóv. 2007 Manchester-London- GBP 1406,10 172.900

Keflavík-Manchester

13. jan. 2008 Keflavík- GBP 577,40 74.400

Manchester

Samtals kr. 1.447.060,-.

Telst þetta varða við 248. gr. hegningarlaga nr. 19, 1940.

Þess er krafist að ákærði verði dæmdur til refsingar.”

Icelandair ehf. krefst þess að ákærði verði dæmdur til greiðslu skaðabóta kr. 1.947.060,- sem skiptist í kr. 1.447.060 vegna ógreiddra farseðla og kr. 500.000 í kostnað vegna fjársvikanna.

Mál þetta er dæmt samkvæmt heimildarákvæði 125. gr. laga nr. 19/1991 um meðferð opinberra mála, en með skýlausri játningu ákærða, sem samrýmist öðrum gögnum málsins, telst sannað að hann hafi gerst sekur um þá háttsemi sem honum er gefin að sök í ákæru og þar er réttilega færð til refsiákvæða.

Ákærði á ekki að baki neinn sakaferil.

Þykir refsing hans hæfilega ákveðin 6 mánaða fangelsi. En frá refsingunni dregst gæsluvarðhald sem ákærði hefur sætt frá 16. janúar sl. til dagsins í dag.

Ákærði hefur samþykkt greiðslu skaðabóta til Icelandair að fjárhæð 1.447.060 og verður hann dæmdur til greiðslu þeirra. Loks ber að dæma ákærða til að greiða allan sakarkostnað sem nemur málsvarnarlaunum skipaðs verjanda hans, L-kk-ef K-kk-ef hrl., 248.500 krónur auk ferðakostnaðar 13.600 krónur eða alls 261.100 krónur.

S-kk-nf L-kk-nf ftr. lögreglustjóra á Suðurnesjum fór með saksókn í málinu.

Dómari er S-kk-nf S-kk-nf héraðsdómari.

DÓMSORÐ

Ákærði, J-x-x J-x-x M-x-x, sæti fangelsi í 6 mánuði. Frá refsingunni dregst gæsluvarðhald sem ákærði hefur sætt frá 16. janúar sl. til dagsins í dag.

Ákærði greiði málsvarnarlaun skipaðs verjanda síns, L-kk-ef K-kk-ef hrl., 248.500 krónur auk ferðakostnaðar, 13.600 krónur eða alls 261.100 krónur og hefur þá verið tekið tillit til virðisaukaskatts af málflutningsþóknun.

Ákærði greiði Icelandair 1.447.060 krónur í skaðabætur.

S-kk-nf S-kk-nf

Rétt endurrit staðfestir

Héraðsdómur Reykjaness 22. janúar 2008.